lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Aicina pieteikties dalībai “Vidzemes Uzņēmēju dienās 2020” – Alojas administrācija
Alojas pilsētas un pagasta pārvalde
Aicina pieteikties dalībai “Vidzemes Uzņēmēju dienās 2020”
Alojas novada dome04.02.202004.02.2020 Aktualitātes, Sabiedrība, Uzņēmējdarbība
Latvijas lielākās uzņēmēju biedrības Latvijas Tirdzniecības un rūpniecības kameras (LTRK) Vidzemes reģionālā nodaļa aicina pieteikties uzņēmējus, valsts un pašvaldības iestādes, profesionālās un augstākās izglītības iestādes, amatniekus un mājražotājus dalībai “Vidzemes Uzņēmēju dienās 2020”, kas notiks no 22. līdz 23. maijam Valmieras pilsētas centrā.
“Uzņēmēju dienas Vidzemē” ir tradicionāls, iedvesmojošs un aizraujošs pasākums, kas ik gadu pulcē  lielu dalībnieku un apmeklētāju skaitu. Pasākuma mērķis ir veicināt uzņēmumu, iestāžu atpazīstamību, uzrunājot jaunus klientus un sadarbības partnerus.  Šogad izstādē plānots, ka piedalīsies aptuveni 250 dalībnieku, lai izmantotu iespēju iepazīstināt vairāk nekā 20 000 apmeklētāju ar sasniegumiem, inovācijām un pārdot gan jau visiem pazīstamās, gan jaunākās preces un pakalpojumus. Pasākumu apmeklēs viesi no Vidzemes, citiem Latvijas reģioniem, kā arī ārvalstīm.
„Vidzemes Uzņēmēju dienas 2020” notiks jau 23.gadu pēc kārtas, taču joprojām nezaudē savu popularitāti ne dalībnieku, ne apmeklētāju vidū. Izstādes dalībniekiem tiek piedāvāta iespēja gan pilnveidot profesionālos kontaktus, gan satikt pastāvīgos un potenciālos sadarbības partnerus, klientus, gan iepazīt konkurentus.
Pateicoties reģiona aktīvāko pašvaldību  atbalstam,  ik gadu pieaug dalībnieku  skaits, kas  savu uzņēmumu pārstāv kopējos Vidzemes novadu stendos, tādējādi sasaistot savus sasniegumus arī ar novada identitāti, tiem raksturīgajiem produktiem un piedāvājumiem.
Ik vienam apmeklētājam izstādes laikā būs iespēja saņemt informāciju par finanšu, apdrošināšanas pakalpojumiem, tāpat arī aplūkot izglītības iestāžu piedāvājumu, iegādāties tehnikas, būvniecības preces un pavasarim tik aktuālās preces mājai un dārzam. Būs iespēja degustēt  un iegādāties Vidzemei raksturīgos gardumus amatnieku  un mājražotāju gadatirgū. Izstādes laikā varēs piedalīties  dažādās aizraujošās izklaidēs, loterijās, konkursos, piedalīties meistarklasēs un vērot paraugdemonstrējumus.
“Apbrīnojama ir produktu un pakalpojumu daudzveidība, ko  ik gadus izstādē prezentē Latvijas uzņēmēji, iestādes, amatnieki un mājražotāji.  Aicinām piedalīties izstādē ikvienu interesentu un pēc iespējas interesantāk un inovatīvāk iepazīstināt ar savu ražoto produktu un pakalpojumu klāstu!” saka LTRK Vidzemes reģionālās nodaļas vadītājs Juris Sleņģis.
Pasākuma ietvaros norisināsies arī Biznesa forums, kur uzņēmēji tiek aicināti piedalīties diskusijās, uzklausīt ekspertus par uzņēmējdarbībai aktuālām tēmām un paši savstarpēji dalīties pieredzē un uzkrātajās zināšanās.
Pieteikšanās dalībai izstādē līdz 2020.gada 20.martam, sūtot pieteikumus uz e-pastu vidzemesizstade@gmail.com vai iesniedzot personīgi LTRK Vidzemes nodaļā, Stacijas ielā 26, Valmierā. Plašāka informācija pieejama, zvanot pa tālruni  20264530. Aktuālā informācija, kā arī pieteikums-līgums pieejams mājas lapā www.vidzemesizstade.lv.
„Vidzemes Uzņēmēju dienas 2020” organizē LTRK Vidzemes reģionālā nodaļa sadarbībā ar Valmieras pilsētas pašvaldību.
Latvijas Tirdzniecības un rūpniecības kamera
Latvijas Tirdzniecības un rūpniecības kamera (LTRK) ir politiski neitrāla uzņēmēju biedrība, kurā apvienojušies visu Latvijas reģionu un tautsaimniecības nozaru mikro, mazie, vidējie un lielie uzņēmumi. Pēc biedru skaita LTRK ir lielākā uzņēmēju biedrība, kurā apvienojušies vairāk nekā 2600 individuāli biedri un aptuveni 60 uzņēmēju biedrības. LTRK individuālo biedru – uzņēmumu – apgrozījums 2018.gadā pārsniedza 16,75 miljardus eiro. Kopējais pārstāvēto juridisko biedru skaits ir lielāks par 5700.
LTRK pārstāv savu biedru – uzņēmēju intereses valsts un pašvaldību institūcijās, cīnoties par labāku biznesa vidi, kā sniedz praktisku atbalstu saviem biedriem, palīdzot celt uzņēmumu konkurētspēju, kā arī atrast jaunus sadarbības partnerus Latvijā un ārvalstīs.
LTRK ir pilntiesīga starptautiskā tirdzniecības un rūpniecības kameru tīklojuma – vairākus gadu simtus darbības pieredzi uzkrājušo un divdesmit miljonu visas pasaules uzņēmēju apvienojošo Eiropas Tirdzniecības un rūpniecības kameru asociācijas (EUROCHAMBRES) un Starptautiskās Tirdzniecības palātas (ICC) – biedre.
Biedrība ir viena no vecākajām Latvijas nevaldības organizācijām – LTRK ir uzņēmēju balss un atbalsts jau 80.gadu!
← Informācija par izmaiņām SIA Alojas Novada Saimniekserviss norēķinu sistēmā
Nacionālais veselības dienests aicina aktīvāk izmantot valsts apmaksātās vēža profilaktiskās pārbaudes →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.